**D I S P O Z I Ţ I E**

**privind suspendarea de drept a raportului de serviciu al domnului Rațiu Radu-Florin începând cu data de 24.10.2024**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 43733/24.10.2024, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Tinând cont de:

* Solicitarea domnului Rațiu Radu-Florin nr. 43733/24.10.2024 de suspendare a raportului de serviciu;
* Ordinul Prefectului Judeţului Cluj nr. 630/24.10.2024 privind constatarea ca legal constituit a Consiliului Județean Cluj;
* Hotărârea Consiliului Județean Cluj nr. 210 din 24.10.2024 privind alegerea domnului Rațiu Radu-Florin în funcția de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3) și alin. (4) și art. 191 alin. (1) lit. a) şi alin. (2) lit. b), din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 50 lit. d) din Legea 53/2003 privind Codul muncii, republicat, cu modificările și completările ulterioare;
* art. 88 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completărilor ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. **(1)** Începând cu data de 24.10.2024 se suspendă de drept raportul de muncă al domnului Rațiu Radu-Florin, director la Direcția de Administrare și Exploatare a Stadionului ”Cluj Arena” din cadrul Consiliului județean Cluj, pe perioada exercitării mandatului de consilier județean, precum și pe perioada exercitării funcției de vicepreședinte al Consiliului Județean Cluj.

**(2)** Predarea lucrărilor și bunurilor care au fost încredințate domnului Rațiu Radu-Florin, în vederea exercitării atribuțiilor de serviciu, se realizează în data 24.10.2024.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica domnului Rațiu Radu-Florin prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 508 din 24 octombrie 2024**